मिस वर्ल्ड और बॉलीवुड की सबसे वर्सटाइल एक्ट्रेस प्रियंका चोपड़ा आज कल हॉलीवुड के फिल्मों और सीरियल्स की शूटिंग में व्यस्त हैं। टेलीविज़न शो क्वांटिको में काम करने के बाद इन्हें अन्तर्राष्ट्रीय पहचान मिली। बॉलीवुड में इन्होंने बर्फी ,ऐतराज़,सात खून माफ जैसी अच्छी फ़िल्में की हैं । देखिये इनके करियर की सबसे बेहतरीन पांच भूमिकाएं :
मैरी कॉम
पांच बार की विश्व विजेता और ओलंपिक कांस्य पदक विजेता मैरी कॉम के बायोग्राफी में प्रियंका चोपड़ा ने मैरी कॉम की भूमिका निभाई हैं। प्रियंका ने मैरी कॉम के किरदार को बखूबी पर्दे उतारा था। मैरी कॉम के जैसा दिखना अपने आप में एक चुनौती थी जिसे प्रियंका ने स्वीकार किया। प्रियंका की इस फ़िल्म की एक्टिंग की क्रिटिक्स ने भी सराहना की थी।
बर्फी : झिलमिल चटर्जी
फ़िल्म बर्फी में झिलमिल चटर्जी की भूमिका को प्रियंका चोपड़ा की अब तक की सबसे अच्छी भूमिका है। इस फिल्म में प्रियंका ने एक मानसिक रूप से अक्षम लड़की का किरदार निभाया है। इस रोल के लिए प्रियंका कई मानसिक बीमारियों का इलाज करने वाली संस्थाओं में गई थीं।
फैशन : मेघना माथुर
फैशन की दुनिया के स्याह पक्षों को दिखाती फ़िल्म 'फैशन' में प्रियंका एक सुपर मॉडल बनी हैं, जो छोटे शहर से अपने सपनों को पूरा करने मुम्बई आती है। वहांउन्हें बहुत सारे कड़वे अनुभव मिलते हैं। प्रियंका ने मेघना के किरदार को सच में जीवंत कर दिया।
ऐतराज़: सोनिया रॉय
एक समय था जब बॉलीवुड हीरोइन नेगेटिव और डार्क ग्रे रोल करने से घबराती थी, लेकिन प्रियंका ने जोखिम लिया और फ़िल्म ऐतराज़ में एक ऐसी महिला की भूमिका निभाई जो महत्वाकांक्षी हैं और अपनी ख़ुशी के लिए कुछ भी कर सकती हैं। कई लोग प्रियंका के इस रोल की तुलना शाहरुख़ के 'डर' फिल्म की एक्टिंग से करते हैं। इस प्रभावशाली भूमिका के लिए प्रियंका को दो फिल्मफेयर पुरस्कार के लिए नामांकित किया गया था - बेस्ट नेगेटिव रोल और बेस्ट सपोर्टिंग एक्ट्रेस। इस फ़िल्म को अब्बास मस्तान ने डायरेक्ट किया था।
सात खून माफ़ : सुज़ैन एना-मेरी जोहान्स
बॉलीवुड के इतिहास के सबसे शक्तिशाली महिला किरदारों में से एक 'सात खून माफ़' का रोल था, जो अपने सात पतियों को एक के बाद एक मार देती हैं। इस भूमिका के लिए प्रियंका की दर्शकों के साथ-साथ आलोचकों ने भी प्रशंसा की थी। रस्किन बांड के उपन्यास पर आधारित इस फ़िल्म को विशाल भारद्वाज ने डायरेक्ट किया था।